56 THE ROYAL SOCIETY 



omnibus gentibus allaturae salutem et prosperitatem. Gratissimo vero animo 

 laetissimis hisce diebus quibus vinculis Vobiscum iuncti fuerint permulti viri 

 qui in nostra patria naturae legibus investigandis dederunt operam recordamur. 

 Vobis acceptum referre nunquam desinemus quod Leeuwenhoekius noster suas 

 de animalibus microscopicis disquisitiones in lucem edere communem potuit ; 

 Huygensium quern tamquam physicorum nostrorum principem suspicimus 

 colimusque, semper cum proavis Vestris de gravissimis rebus iniisse consilia 

 tenemus memoria. Neque nostro tempore deesse Neerlandicos doctos, atque 

 ipsius huius Universitatis alumnos, qui extranei socii Vobis sint adscripti 

 laetamur gloriamurque. Quas res pia grataque recolentes mente ex animi 

 sententia pro Vestrae Societatis vota facimus salute. Sint futura praeteritis 

 similia tempora, atque in longam annorum seriem pergat Societas Vestra cum 

 toti vitae humanae turn disciplinis illis augustis salutiferisque lucem ferre 

 subsidiumque. 



Lugduni Batavorum, d. vi m. lulii MCMXII. 



F. PIJPER, Rector. 



B. D. EERDMANS, Actuarius. 



UNIVERSITY OF UTRECHT 



SOCIETATIS REGALIS LONDINENSIS PRAESIDI CONCIUO SODALIBUS S. P. D. 

 SENATUS UNIVERSITATIS ULTKAIECTINAE. Propter Societatis Vestrae dignitatem 

 et doctrinae celebritatem eximiam cum Rectorem Magnificum huiusce Acade- 

 miae ad Vos, Viri Doctissimi, legavimus, ut nostro nomine praesentes Vos 

 compellaret sensumque erga Vos nostrum obsequiumque declararet, turn com- 

 mittere non potuimus quin per has litteras diem natalicium Vestrae Societatis 

 ducentesimum quinquagesimum Vobis ex animo gratularemur. Quae quantum 

 in scientia naturali promovenda laborarit quamque uberrimis fructibus 

 humanum genus per lustra ilia quinquaginta bearit, cum nemo ignoret, nunc 

 commemorare non decet ; hoc vero et nos et omnes scientiarum amantes precari 

 vel maxime decet ut diem sollemnem Deus O. M. Vobis^fortunet, Societatem 

 Vestram usque servet incolumem florentemque atque omni bonorum abun- 

 dantia cumulet. Vaiete, Viri Illustrissimi antistites Societatis Regalis 

 insignissimi, Vobisque ita persuadeatis nos nihil magis optare quam ut diu 

 porro et nos et omnes scientiae studiosi subsidio Vestro ac luce fruamur. 

 Iterum valete. 



Datum Traiecti ad Rhenum, Idibus luliis A. S. MCMXII. 



A. A. NIJLAND, h. t. Rector Magnificus. 

 C. EIJKMAN, h. t. Acttuirius. 



